বিবর্তনের হাত ধরে এগিয়ে যাচ্ছে পৃথিবী। শিক্ষা, সংস্কৃতি, চিকিৎসা-বিজ্ঞান, সংস্কার-সাহিত্য, শিল্প- প্রযুক্তি, চিন্তা চেতনায় ভিন্নমাত্রা পেয়েছে বিশ্বসভ্যতা। তবে এ সকল আধুনিক সভ্যতার দৌঁড়ে হারিয়ে যাচ্ছে প্রচলিত নীতি, নৈতিকতা ও নূন্যতম মানবিক মূল্যবোধ। যার ফলে ক্রমশই বাড়ছে সামাজিক অবক্ষয়। নষ্ট হচ্ছে সামাজিক শৃঙ্খলা কিংবা ছিন্ন হচ্ছে সামাজিক পারষ্পরিক সম্পর্ক। দিনকে দিন অস্থির হয়ে উঠছে সামগ্রিক সমাজব্যবস্থায়। এত কিছুর মাঝেও আমাদের দৃষ্টিভঙ্গির পরিবর্তন অপরিবর্তিত। চলছে নৈতিকতা ও মূল্যবোধের চরম দুর্ভিক্ষ। কমে আসছে পরষ্পরের প্রতি বিশ্বাস ও শ্রদ্ধাবোধ। অন্যদিকে নারীর প্রতি বাঁকা দৃষ্টিতে তাকানো এটা আদিকাল থেকে চলে আসছে। একশ্রেণীর পুরুষতান্ত্রিক সমাজ এখনো নারীকে ভোগ্যপণ্য কিংবা যৌনদাসী হিসেবে বিবেচিত করা হয়। যা সত্যিই পরিতাপের।